CELEX: 42008D0668
Language: mt
Date: 2008-07-23 00:00:00
Title: 2008/668/KE,Euratom: Deċizjoni tar-Rappreżentanti tal-Gvernijiet ta’ l-Istati Membri tat- 23 ta’ Lulju 2008 li taħtar imħallef fil-Qorti tal-Prim’Istanza tal-Komunitajiet Ewropej

14.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 219/63
            
         DEĊIZJONI TAR-RAPPREŻENTANTI TAL-GVERNIJIET TA’ L-ISTATI MEMBRI
   tat-23 ta’ Lulju 2008
   li taħtar imħallef fil-Qorti tal-Prim’Istanza tal-Komunitajiet Ewropej
   (2008/668/KE, Euratom)
   IR-RAPPREŻENTANTI TAL-GVERNIJIET TA’ L-ISTATI MEMBRI TAL-KOMUNITAJIET EWROPEJ,
   Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 224 tiegħu,
   Wara li kkunsidraw it-Trattat li jistabbilixxi l-Komunità Ewropea għall-Enerġija Atomika, u b’mod partikolari l-Artikolu 140 tiegħu,
   Billi:
   Skond l-Artikoli 5 u 7, flimkien ma’ l-Artikolu 47 tal-Protokoll dwar l-Istatut tal-Qorti tal-Ġustizzja u wara r-riżenja tas-Sur John D. Cooke, għandu jinħatar imħallef fil-Qorti tal-Prim’Istanza tal-Komunitajiet Ewropej għall-perijodu li fadal tal-mandat tas-Sur John D. Cooke, jiġifieri sal-31 ta’ Awwissu 2013,
   IDDEĊIDEW KIF ĠEJ:
   Artikolu 1
   Is-Sur Kevin O’Higgins huwa maħtur imħallef fil-Qorti tal-Prim’Istanza tal-Komunitajiet Ewropej għall-perijodu mill-1 ta’ Settembru 2008 sal-31 ta’ Awwissu 2013.
   Artikolu 2
   Din id-Deċiżjoni għandha tiġi ppubblikata fil-Ġurnal Uffiċjali ta’ l-Unjoni Ewropea.
   
      Magħmula fi Brussell, 23 ta’ Lulju 2008.
      
         
            Il-President
         
         P. SELLAL